Čuiči Nagumo

Čuiči Nagumo (, Nagumo Chūichi; dzimis ; miris ) bija Japānas Impērijas flotes (IJN) admirālis Otrā pasaules kara laikā. Nagumo vadīja Japānas galveno aviācijas un aviācijas bāzeskuģu kaujas grupu Kido Butai uzbrukumā Pērlhārborai 1941. gadā un turpmākajos mēnešos veiksmīgos reidos Dārvinai Austrālijā un Indijas okeānā. 1942. gada jūnijā viņš piedalījās nozīmīgajā Midvejas kaujā, kur viņa triecienvienība cieta graujošu sakāvi. Nagumo Gvadalkanalas kampaņas laikā tika pārcelts uz citu floti un vēlāk izvietots mājas salās. 1944. gadā viņš tika norīkots uz jūras spēku komandvadību Marianas salās, kur Saipanas kaujas laikā izdarīja pašnāvību.
 Biogrāfija 
 Agrīnā dzīve 
Nagumo piedzima Jonedzavā, Jamagatas prefektūrā, Japānas ziemeļos, 1887. gadā. Viņš 1908. gadā absolvēja Japānas Imperatora Jūras akadēmijas 36. klasi, ieņemot astoto vietu no 191 kadetiem. Viņš dienēja par mičmani uz kreiseriem "Soja" (agrāk Krievijas "Varjags"), "Nissin" un "Niitaka". Pēc ensina pakāpes saņemšanas 1910. gadā viņš tika norīkots uz bruņoto kreiseri "Asama".  Nagumo absolvēja Jūras kara koledžu un 1920. gadā tika paaugstināts par komandleitnantu. Viņš specializējās iznīcinātājos un torpēdu stratēģijā. No 1920. līdz 1921. gadam viņš bija iznīcinātāja "Momi" kapteinis, bet drīz vien tika norīkots uz krasta dienestu, pildot dažādus uzdevumus Japānas Impērijas flotes ģenerālštābā. No 1925. līdz 1926. gadam Nagumo mācījās Japānas Jūras spēku stratēģijas, taktikas un tehnoloģiju izpētes misijā Eiropā un Amerikas Savienotajās Valstīs.

Pēc atgriešanās Japānā Nagumo no 1927. līdz 1929. gadam dienēja par instruktoru Japānas Impērijas flotes akadēmijā. Nagumo tika paaugstināts par kapteini 1929. gada novembrī un pārņēma vieglā kreisera "Naka" komandēšanu, bet no 1930. līdz 1931. gadam - bija 11.mīnu kuģu eskadras komandieris. Pēc dienesta administratīvos amatos no 1931. līdz 1933. gadam viņš pārņēma smagā kreisera "Takao" komandēšanu no 1933. līdz 1934. gadam un kaujas kuģa "Yamashiro" komandēšanu no 1934. līdz 1935. gadam. 1935. gada 1. novembrī viņš tika paaugstināts par kontradmirāli.

Kā kontradmirālis Nagumo komandēja 8. kreiseru eskadras, kas bija Japānas impērijas flotes eskorta spēki tās brauciena laikā uz Ķīnu Dzeltenās jūras reģionā. Kā viens no militāristiskās Flotes frakcijas vadošajiem locekļiem viņš saņēma arī politisku atbalstu politiskajās aprindās.

No 1937. līdz 1938. gadam viņš bija torpēdu skolas komandieris, bet no 1938. līdz 1939. gadam viņš kļuva par 3. kreiseru eskadras komandieri. Nagumo tika paaugstināts par viceadmirāli 1939. gada 15. novembrī. No 1940. gada novembra līdz 1941. gada aprīlim Nagumo bija Jūras kara koledžas komandieris.
 Otrais pasaules karš 
1941. gada 10. aprīlī Nagumo tika iecelts par Japānas impērijas flotes 1. aviācijas bāzeskuģu flotes, galvenā bāzeskuģu trieciena spēka, virspavēlnieku, galvenokārt pateicoties viņa stāžam flotē.

Šajā laikā viņš jau acīmredzami novecoja gan fiziski, gan garīgi. Viņš cieta no artrīta, iespējams, pateicoties viņa jaunības aizrautībai ar cīņas mākslas paveidu kendo.

Viens no Nagumo diviem dēliem raksturoja viņu kā domīgu un nīgru tēvu, kurš vienmēr bija apsēsts (un vēlāk neapmierināts) ar mēģinājumiem vadīt savus dēlus flotē viņa pēdās. Tikmēr Nagumo jaunākie virsnieki viņā saskatīja tieši to tēva figūru, pēc kura viņa dēli tik ļoti ilgojās.

1944. gada 6. jūlijā Nagumo, nespējot aizstāvēt savas pozīcijas un nevēloties tikt sagūstīts, izdarīja pašnāvību. No sakautiem japāņu komandieriem parasti tika sagaidīts harakiri, taču Nagumo, iespējams, nebija laika veikt šādu rituālu. Viņa ķermeni nomaļā alā atrada ASV jūras kājnieki, kur viņš bija spiests pārvietot savu štābu spēcīgās ienaidnieka apšaudes dēļ. Nagumo pēc nāves tika paaugstināts par admirāli un apbalvots ar Zelta pūķa ordeni.
 Dienesta pakāpes 
Flotes zīmotneDienesta pakāpeDatums50px海軍少尉候補生 Kaigun Shōi Kōhōsei (Mičmanis)1908. gada 21. novembris50px海軍少尉 Kaigun Shōi (Ensins)1910. gada 15. janvāris50px海軍中尉 Kaigun Chūi (Jaunākais leitnants)1 December 191150px海軍大尉 Kaigun Daii (Leitnants)1 December 191450px海軍少佐 Kaigun Shōsa (Komandleitnants)1920. gada 1. decembris50px海軍中佐 Kaigun Chūsa (Komandors)1924. gada 1. decembris50px海軍大佐 Kaigun Daisa (Kapteinis)1929. gada 30. novembris50px海軍少将 Kaigun Shōshō (Kontradmirālis)1935. gada 15. novembris50px海軍中将 Kaigun Chūjō (Viceadmirālis)1939. gada 15. novembris50px海軍大将 Kaigun Taishō (Admirālis)1944. gada 8. jūlijs (Pēc nāves)

 Atsauces 

 Bibliogrāfija 







 Ārējās saites 

 Vice Admiral Chuichi Nagumo, IJN, (1886-1944) 
 Beyond the Movie: Pearl Harbor
 WW2DB: Chuichi Nagumo
 Breaching the Marianas: The Battle for Saipan (Marines in World War II Commemorative Series)

Kategorija:1887. gadā dzimušie
Kategorija:1944. gadā mirušie
Kategorija:Pašnāvnieki
Kategorija:Japānas cilvēki